Kamu bisa jelasin ke aku soal Strategi dalam bahasa melayu?

Strategi (dari Bahasa Greek στρατηγία stratēgia, "ilmu pemimpin askar; langkah pahlawan, kemahiran jeneral, seni pemerintahan, kepimpinan") adalah rancangan peringkat tertinggi bagi mencapai satu atau lebih sasaran dibawah situasi ketidakpastian. Dalam erti kata "ilmu kepahlawanan", yang merangkumi beberapa subkategori kemahiran seperti "taktik", seni pengepungan, logistik dan lain-lain, istilah ini mula digunakan pada abad ke-6 Masihi dalam istilah Rom Timur, dan hanya diterjemahkan ke dalam bahasa vernakular Barat pada abad ke-18. Dari saat itu sehingga abad ke-20, perkataan  "strategi" muncul "satu cara komprehensif untuk cuba mengejar tujuan politik, termasuk ancaman atau penggunaan sebenar kekerasan, dalam kehendak dialektik" dalam sesuatu konflik ketenteraan, dimana kedua-dua lawan saling bertindak.

Strategi adalah penting kerana sumber yang tersedia untuk mencapai matlamat ini biasanya terhad. Strategi umumnya melibatkan penentuan matlamat, menentukan tindak-tanduk untuk mencapai matlamat, dan mengerah sumber-sumber untuk melaksanakan tindakan tersebut. Strategi menerangkan bagaimana tujuan (matlamat) akan dicapai dengan cara-cara (sumber). Strategi boleh diniatkan atau boleh muncul sebagai satu corak aktiviti apabila organisasi menyesuaikan diri dengan persekitaran atau bersaing. Ia melibatkan aktiviti seperti perancangan strategik dan pemikiran strategik.

Henry Mintzberg dari Universiti McGill mentakrifkan strategi sebagai satu corak dalam aliran keputusan untuk membezakan dengan pandangan strategi sebagai perancangan,[4] manakala Henrik von Scheel mentakrifkan intipati strategi sebagai aktiviti-aktiviti untuk menyampaikan gabungan nilai yang unik - memilih untuk melakukan aktiviti secara berbeza atau melakukan aktiviti berbeza daripada pesaing.  manakala Max McKeown (2011) berpendapat bahawa "strategi adalah tentang membentuk masa hadapan" dan merupakan usaha manusia untuk mendapat "tujuan yang diingini dengan cara yang ada". Dr. Vladimir Kvint mentakrifkan strategi sebagai "satu sistem mencari, merumus, dan membangunkan doktrin yang akan memastikan kejayaan jangka panjang jika diikuti dengan setia." Ahli teori kompleks mentakrifkan strategi sebagai pembukaan aspek dalaman dan luaran organisasi yang menghasilkan tindakan dalam konteks sosio-ekonomi.